สวัสดีคะคุณคือเป็นประจำเดือนหลังคลอดคะประมาณเดือนที่2หลังคลอดประจำเดือนมาแต่มาน้อยมาก(พอติดกางเกงใน)แต่เป็นมาเข้าอาทิตที่3แล้วคะ(หนูคุมกำเนิดด้วยการฉีดคะ3เดือน)จะเป็นอะไรไหมคะ
สวัสดีค่ะ การใช้ยาคุมแบบฉีดคุมกำเนิดทุก 3 เดือนนั้น ควรเริ่มฉีดภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฉีดเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฉีดยามีน้อยกว่า 1%โดยยาฉีดทุก 3 เดือนเป็นประเภทฮอร์โมนเดี่ยว ที่อาจทำให้มีผลข้างเคียงเรื่องเลือดออกผิดปกติทางช่องคลอดมาในลักษณะกระปริดกระปรอย คล้ายประจำเดือนมาน้อย หรือทำให้ประจำเดือนไม่มาได้โดยเลือดออกผิดปกติจากยาไม่ควรออกติดต่อกันเกิน 7 วัน หากออกติดต่อกันนานเกินกว่านี้แล้ว อาจมีสาเหตุอื่นๆที่ต้องตรวจหาร่วมด้วยเช่นการติดเชื้อหรือมีเนื้องอกของอวัยวะสืบพันธุ์เพศหญิง แนะนำการไปพบแพทย์เพื่อตรวจเพิ่มเติมต่อไป